KIRJALLINEN KYSYMYS E-0918/01 esittäjä(t): Dana Scallon (PPE-DE) ja John Corrie (PPE-DE) neuvostolle. YK:n yleiskokouksen asutusta koskeva erityisistunto ja perheet.



Virallinen lehti nro 364 E , 20/12/2001 s. 0026 - 0027



KIRJALLINEN KYSYMYS E-0918/01 esittäjä(t): Dana Scallon (PPE-DE) ja John Corrie (PPE-DE) neuvostolle (29. maaliskuuta 2001) Aihe: YK:n yleiskokouksen asutusta koskeva erityisistunto ja perheet Vuoden 1996 asuinyhteistyötä koskevan toimintaohjelman kahdessatoista perhettä koskevassa kappaleessa ja erityisesti kappaleessa 31 todetaan, että asutuksen suunnittelussa olisi otettava huomioon perheen rakentava rooli asutuksen suunnittelussa, kehittämisessä ja hallinnoinnissa. Yhteiskunnan tulisi helpottaa asianmukaisesti kaikkia perheiden integroimiseen, jälleenyhdistämiseen ja säilyttämiseen, niiden aseman parantamiseen ja asianmukaisen suojan tarjoamiseen sekä turvallisen ja kestävän elinympäristön saatavuuteen liittyviä edellytyksiä. Lisäksi Euroopan parlamentin hyväksymä Hermangen mietintö koskee perheiden suojelua, ja perheiden suojelun periaate sisältyy myös Irlannin ja useimpien muiden jäsenvaltioiden perustuslakeihin. Mitä neuvosto aikoo näin ollen tehdä, jotta perheen merkitys tunnustetaan ja otetaan huomioon YK:n yleiskokouksen tulevassa erityisistunnossa (Habitat +5)? Mitä sanamuotoa neuvosto ehdottaa perheiden aseman parantamiseksi, joka on kaiken asutustoiminnan keskipiste? Vastaus (27. syyskuuta 2001) Yhdistyneiden Kansakuntien yleiskokous järjestää 6.-8. kesäkuuta 2001, viisi vuotta Habitat II:n jälkeen (Istanbul 1996), erityisistunnon tarkistaakseen ja arvioidakseen Habitatin toimintaohjelman toteuttamista maailmanlaajuisesti. Habitatin toimintaohjelmassa tehtyjen sitoumusten ja strategioiden edistymisen arvioinnin yhteydessä kaikkia Yhdistyneiden Kansakuntien jäsenvaltioita pyydettiin valmistelemaan raportti Habitatin toimintaohjelman kansallisesta ja paikallisesta toteuttamisesta sekä esittämään hallituksen ja eri osapuolten näkemykset. Kyse ei näin ollen ole Habitatin toimintaohjelman uudelleen neuvottelusta vaan sen 240 kohdan noudattamisesta: Kaikkien yhdyskuntakehityksen Habitat-toimintaohjelman toimeenpanoon osallistuvien kumppanien, myös paikallisviranomaisten, yksityissektorin ja paikallisyhteisöjen, tulee säännöllisesti seurata ja arvioida yhdyskuntakehityksen Habitat-toimintaohjelman toimeenpanossa saavuttamiaan tuloksia käyttäen yhdyskuntia ja asuinoloja koskevia vertailukelpoisia indikaattoreita sekä dokumentoituja käytäntöjä YK:n asuinyhdyskuntakomissio, joka toimii YK:n yleiskokouksen erityisistunnon valmistelevana komiteana Yhdistyneiden Kansakuntien asuinyhdyskuntakonferenssin (Habitat II) tulosten toteuttamisen yleistä tarkistusta ja arvioimista varten, on päättänyt toimittaa ehdotuksen päätöslauselmaksi kaupungeista ja muista asuinyhteisöistä uudella vuosituhannella YK:n yleiskokoukselle sen 25. erityisistuntoon edelleen käsiteltäväksi. Euroopan unioni on osallistunut tekstin laatimiseen viimeisessä valmistelukomitean kokouksessa (Nairobi, 19.-23. helmikuuta 2001). Päätöslauselmaehdotuksen kohdassa 31, jossa viitataan erityisesti Habitatin toimintaohjelman perheen roolia käsittelevään 31 kohtaan, todetaan seuraavaa: Vahvistamme, että perhe on yhteiskunnan perusyksikkö, ja sitä on sellaisena lujitettava. Sillä on oikeus laajaan suojeluun ja tukeen. Erilaisissa kulttuurisissa, poliittisissa ja sosiaalisissa järjestelmissä perhe esiintyy monissa eri muodoissa. Avioliitto tulee solmia ainoastaan tulevien aviopuolisoiden vapaasta suostumuksesta, ja aviopuolisoiden tulee olla tasavertaisia kumppaneita. Perheenjäsenten oikeuksia, kykyjä ja tehtäviä on kunnioitettava. Yhdyskuntasuunnittelussa on otettava huomioon se rakentava panos, jonka perheet voivat antaa yhdyskuntien suunnitteluun, kehittämistyöhön ja kehitysohjaukseen. Yhteiskunnan on tarpeen mukaan edistettävä sellaisia olosuhteita, joita tarvitaan perheiden integroimiseksi yhteiskuntaan, erilleen joutuneiden perheenjäsenten saattamiseksi yhteen, perheiden säilyttämiseksi ja suojelemiseksi sekä perheiden olojen parantamiseksi. Samoin on luotava edellytykset kelvollisen asunnon ja peruspalvelujen saannille sekä kestävän toimeentulon hankkimiselle. Vaikka kaikki jäsenvaltiot ovat hyväksyneet tämän sanamuodon, neuvotteluja jatketaan, koska valmistelukomitea II päätti järjestää istuntojen väliset kahden päivän neuvottelut 4. ja 5. kesäkuuta New Yorkissa ennen 6. kesäkuuta 2001 alkavaa YK:n yleiskokouksen erityisistuntoa.